
	Par  atkārtotu atzinumu bērnu nometnēm



Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Jūsu 2020. gada 30. jūnija iesniegumus par atkārtota atzinuma nepieciešamību bērnu diennakts nometņu darbības uzsākšanai norises vietā Naukšēnu novada vidusskola, Naukšēnu pagastā, Naukšēnu novadā. 
[bookmark: _GoBack]2020. gada 8. jūnijā Bērnu un jauniešu basketbola skolai „Rīga” ir izsniegts Inspekcijas atzinums Nr.4.6.3.-14./11205,11206,11207/247 par objekta gatavību darbības uzsākšanai (turpināšanai) Naukšēnu novada vidusskolā, Naukšēnu pagastā, Naukšēnu novadā. Objekta higiēniskais novērtējums veikts, pamatojoties uz Veselības inspekcijas Sabiedrības veselības departamenta Vidzemes kontroles nodaļas inspektores sabiedrības veselības jomā Lolitas Ķuzes 2019. gada 13. decembra kontroles aktu Nr.00561319. 
Pamatojoties uz augstāk minēto, Inspekcija informē, ka 2020. gada 8. jūnijā Bērnu un jauniešu basketbola skolai „Rīga” (reģ. Nr.90000013606) izsniegtais atzinums Nr.4.6.3.-14./11205,11206,11207/247 par objekta gatavību darbības uzsākšanai (turpināšanai) augstāk minētajā norises vietā ir derīgs vienu gadu. 
Nometņu darbības laikā ievērot Veselības ministrijas 2020. gada 11. jūnija „Vadlīnijas piesardzības pasākumiem bērnu nometņu organizētājiem” un nodrošināt Ministru kabineta 2009. gada 1. septembra noteikumos Nr.981 „Bērnu nometņu organizēšanas un darbības kārtība” noteikto prasību izpildi. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu, kā arī epidemioloģiskās situācijas attīstībai valstī.
Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv (vides-veseliba/peldudens/peldudens-monitorings).

